ddrg/super_eurlex huggingface dataset:
Uredba Komisije (EGS) št. 3425/91

z dne 25. novembra 1991

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2658/87 [1] o tarifni in statistični nomenklaturi ter skupni carinski tarifi, kakor je bila nazadnje spremenjena z Uredbo (EGS) št. 2242/91 [2] in zlasti člena 9 Uredbe,

ker je za zagotovitev enotne uporabe kombinirane nomenklature, ki je Priloga k navedeni uredbi, potrebno sprejeti ukrepe v zvezi z uvrstitvijo blaga iz Priloge k tej uredbi;

ker je Uredba (EGS) št. 2658/87 določila splošna pravila za razlago kombinirane nomenklature in se ta pravila uporabljajo tudi za katerokoli drugo nomenklaturo, ki v celoti ali delno temelji na njej ali ji dodaja dodatne pododdelke in ki jo določajo posebne določbe Skupnosti, z namenom uporabe tarifnih ali drugih ukrepov v zvezi s trgovino z blagom;

ker mora biti blago, opisano v stolpcu 1 tabele, ki je Priloga k tej uredbi, v skladu z navedenimi splošnimi pravili uvrščeno v ustrezno tarifno oznako KN, navedeno v stolpcu 2, in sicer iz razlogov, navedenih v stolpcu 3;

ker so ukrepi, določeni v tej uredbi, v skladu z mnenjem Odbora za nomenklaturo,

SPREJELA NASLEDNJO UREDBO:

Člen 1

Blago, opisano v stolpcu 1 priložene tabele, je uvrščeno v kombinirano nomenklaturo v ustrezno tarifno oznako KN iz stolpca 2 navedene tabele.

Člen 2

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 25. novembra 1991

Za Komisijo

Christiane Scrivener

Članica Komisije

[1] UL L 256, 7.9.1987, str. 1.

[2] UL L 204, 27.7.1991, str. 21.

--------------------------------------------------

PRILOGA

Opis blaga | Uvrstitev v tarifno oznako KN | Utemeljitev |

(1) | (2) | (3) |

Zvitki tobaka, oviti v porozen celulozni film, ki so po dolžini, debelini, barvi, vrsti tobaka in trdoti na pogled enaki kot cigarete. Ti zvitki tobaka se morajo pred kajenjem vstaviti v cigaretni papir. | 24022000 | Uvrščanje opredeljujejo določbe splošnih pravil 1, 2a) in 6 za razlago kombinirane nomenklature in besedilo tarifnih oznak KN 2402 in 24022000. |

--------------------------------------------------
Uredba Komisije (EGS) št. 3667/92

z dne 18. decembra 1992

o spremembi Uredbe (EGS) št. 1840/92 glede roka za obveščanje Komisije o količinah proizvodov, zajetih v veljavnih zahtevkih

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 525/92 z dne 25. februarja 1992 o začasnem nadomestilu zaradi vpliva stanja v Jugoslaviji na transport svežega sadja in zelenjave iz Grčije [1] in zlasti člena 4 Uredbe,

ker člen 3 Uredbe Komisije (EGS) št. 1840/92 [2] o podrobnih pravilih za uporabo Uredbe (EGS) št. 525/92 določa dvomesečni rok za obveščanje Komisije o celotnih količinah proizvodov, zajetih v veljavnih zahtevkih; ker ta rok pristojnim grškim organom ne omogoča izvajanja potrebnih pregledov in ga je zato treba podaljšati;

ker so ukrepi, predvideni s to uredbo, v skladu z mnenjem Upravljalnega odbora za sadje in zelenjavo,

SPREJELA NASLEDNJO UREDBO:

Člen 1

V členu 3 Uredbe (EGS) št. 1840/92 se besedilo "Najpozneje dva meseca po…" nadomesti z "Najpozneje štiri mesece po…".

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 18. decembra 1992

Za Komisijo

Ray Mac Sharry

Član Komisije

[1] UL L 58, 3.3.1992, str. 1.

[2] UL L 187, 7.7.1992, str. 28.

--------------------------------------------------
Uredba Komisije (EGS) št. 3458/92

z dne 30. novembra 1992

o spremembi Uredbe (EGS) št. 1014/90 o določitvi podrobnih izvedbenih pravil za opredelitev, opis in predstavitev žganih pijač

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 1576/89 z dne 29. maja 1989 o določitvi splošnih pravil za opredelitev, opis in predstavitev žganih pijač [1], kakor je bila spremenjena z Uredbo (EGS) št. 3280/92 [2], in zlasti člena 1(4)(i)(1)(b) Uredbe,

ker člen 1(4)(i)(1)(a) Uredbe (EGS) št. 1576/89 določa količine nekaterih sestavin, ki so potrebne, da se lahko uporabijo imena nekaterih sadnih žganj; ker člen 1(4)(i)(1)(a) navedene uredbe predvideva odstopanja od tako določene sestave pod nekaterimi pogoji;

ker člen 6 Uredbe Komisije (EGS) št. 1014/90 [3], kakor je bila nazadnje spremenjena z Uredbo (EGS) št. 1781/91 [4], določa največjo vsebnost metanola 1500 gramov na hektoliter v žganjih, pridobljenih iz nekaterih vrst sadja v majhnih destilarnah; ker se ta največja vsebnost metanola uporablja do 31. decembra 1992 za žganja, pridobljena iz hrušk v destilarnah;

ker izkušnje kažejo, da je treba to odstopanje ohraniti za vse destilarne; ker za sedanje tehnološke postopke za proizvodnjo zadevnih žganj to pomeni, da se s tem ukrepom omogoči ohranjanje končne kakovosti proizvoda in njegovih tradicionalnih značilnosti; ker je treba na koncu poskusnega obdobja izvesti temeljito oceno različnih učinkov uporabe tega ukrepa, zato da se kar najbolj zniža vsebnost metanola, zlasti na podlagi upoštevanja tehnološkega razvoja;

ker je možno razveljaviti izjemo v zvezi z največjo vsebnostjo metanola v žganjih iz sadnega plodu, upoštevaje sedanje regionalne tehnološke metode za proizvodnjo teh žganih pijač;

ker so ukrepi, predvideni s to uredbo, v skladu z mnenjem Odbora za izvajanje določb o žganih pijačah,

SPREJELA NASLEDNJO UREDBO:

Člen 1

Člen 6 Uredbe (EGS) št. 1014/90 se nadomesti z naslednjim:

"Člen 6

1. V skladu s členom 1(4)(i)(1)(b) Uredbe (EGS) št. 1576/89 znaša največja vsebnost metanola v sadnih žganjih 1500 gramov na hektoliter, računano na 100 vol % alkohola, ki je pridobljeno iz naslednjih vrst sadja:

- slive (Prunus domestica L.),

- mirabele (Prunus domestica L. var syriaca),

- češplje (Prunus domestica L.),

- jabolka (Malus domestica Borkh.),

- hruške (Pyrus communis L.).

2. Pred 31. decembrom 1994 Komisija preveri uporabo odstavka 1. Na podlagi temeljite ocene preuči možnosti za znižanje največje vsebnosti metanola."

Člen 2

Ta uredba začne veljati 1. januarja 1993.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. novembra 1992

Za Komisijo

Ray Mac Sharry

Član Komisije

[1] UL L 160, 12.6.1989, str. 1.

[2] UL L 327, 13.11.1992, str. 3.

[3] UL L 105, 25.4.1990, str. 9.

[4] UL L 160, 25.6.1991, str. 5.

--------------------------------------------------
Uredba Komisije (EGS) št. 597/92

z dne 6. marca 1992

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2658/87 1 o tarifni in statistični nomenklaturi ter skupni carinski tarifi, kakor je bila nazadnje spremenjena z Uredbo (EGS) št. 3920/91 2 in zlasti člena 9,

ker je za zagotovitev enotne uporabe kombinirane nomenklature, ki je priloga k navedeni uredbi, potrebno sprejeti ukrepe v zvezi z uvrstitvijo blaga iz Priloge te uredbe;

ker je Uredba (EGS) št. 2658/87 določila splošna pravila za razlago kombinirane nomenklature in se ta pravila uporabljajo tudi za katerokoli drugo nomenklaturo, ki v celoti ali delno temelji na njej ali ji dodaja dodatne pododdelke in ki jo določajo posebne določbe Skupnosti, z namenom uporabe tarifnih ali drugih ukrepov v zvezi z blagovno menjavo;

ker mora biti blago, opisano v stolpcu 1 preglednice, ki je Priloga te uredbe, v skladu z navedenimi splošnimi pravili uvrščeno v ustrezne oznake KN, navedene v stolpcu 2, in sicer iz razlogov, navedenih v stolpcu 3;

ker Odbor za nomenklaturo ni podal mnenja v roku, ki ga je določil njegov predsednik,

SPREJELA NASLEDNJO UREDBO:

Člen 1

Blago, opisano v stolpcu 1 priložene preglednice, je uvrščeno v kombinirano nomenklaturo v ustrezne oznake KN iz stolpca 2 navedene tabele.

Člen 2

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 6. marca 1992

Za Komisijo

Christiane Scrivener

Članica Komisije

PRILOGA

Poimenovanje blaga Uvrstitev v oznako KN Utemeljitev

(1) (2) (3)

1. Pripravek iz pšeničnega škroba in majhne količine -amilaze (0,5 %). Vsebnost škroba presega 83 %. Izdelek se uporablja kot sredstvo za dodelavo v papirni industriji. 3809 10 90 Uvrstitev opredeljujejo določbe splošnih pravil 1 in 6 za razlago kombinirane nomenklature in besedilo oznak KN 3809, 3809 10 in 3809 10 90.

2. Spojina železovega(III)-dekstrana, ki vsebuje med 5 in 20 mas.% železa, v prahu v 50 kg vrečah; pripravljena tudi v vodni raztopini, ki vsebuje 0,5 % fenola (kot konzervans) v posodah, ki držijo od 10 do 200 litrov. 3913 90 80 Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 5 k Poglavju 39 in besedilo oznak KN 3913, 3913 90 in 2319 90 80 (glej tudi pojasnjevalne opombe k HS tarifna številka 39.13, del 4).

1 UL L 256, 7.9.1987, str. 1.

2 UL L 372, 31.12.1991, str. 36.
Uredba Komisije (EGS) št. 3802/92

z dne 23. decembra 1992

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2658/87 [1] o tarifni in statistični nomenklaturi ter o skupni carinski tarifi, kakor je bila nazadnje spremenjena z Uredbo (EGS) št. 3800/92 [2], in zlasti člena 9 Uredbe,

ker je zaradi zagotavljanja enotne uporabe kombinirane nomenklature, ki je priloga navedene uredbe, treba sprejeti ukrepe v zvezi z uvrstitvijo blaga iz Priloge k tej uredbi;

ker Uredba (EGS) št. 2658/87 določa splošna pravila za razlaganje kombinirane nomenklature in se ta pravila uporabljajo tudi za vse druge nomenklature, ki delno ali v celoti temeljijo na njej ali ji dodajajo dodatne pododdelke, in ki jih določajo posebne določbe Skupnosti, z namenom uporabe tarifnih ali drugih ukrepov v zvezi z blagovno menjavo;

ker se mora blago, poimenovano v stolpcu 1 v preglednici, ki je priloga k tej uredbi, v skladu z navedenimi splošnimi pravili uvrstiti v ustrezno tarifno oznako KN, ki je navedena v stolpcu 2, in sicer iz razlogov, navedenih v stolpcu 3;

ker so ukrepi, določeni v tej uredbi, v skladu z mnenjem Odbora za nomenklaturo,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je zdaj uvrščeno v kombinirano nomenklaturo v ustrezno tarifno oznako KN iz stolpca 2 navedene preglednice.

Člen 2

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 23. decembra 1992

Za Komisijo

Christiane Scrivener

Članica Komisije

[1] UL L 256, 7.9.1987, str. 1.

[2] UL L 384, 30.12.1992, str. 8.

--------------------------------------------------

PRILOGA

Poimenovanje blaga | Uvrstitev v tarifno oznako KN | Utemeljitev |

1 | 2 | 3 |

Pripravek, ki se uporablja kot krma za živali, sestavljen iz mešanice kalčkov iz slada, sejalnih ostankov ječmena pred pridobivanjem slada (lahko vsebujejo tudi druga semena) ter ječmenovih ostankov po pridobivanju slada, in vsebuje več kot 10 mas. %, vendar ne več kot 30 mas. % škroba | 23099041 | Uvrstitev opredeljujejo določbi splošnih pravil 1 in 6 za razlaganje kombinirane nomenklature in besedilo tarifnih oznak KN 2309, 230990 in 23099041 (glej tudi pojasnjevalne opombe HS, tarifna številka 23.09, del II. C). Ta izdelek se ne more šteti kot ostanek pri varjenju piva iz tarifne številke 2303 |

--------------------------------------------------
Uredba Sveta (EGS) št. 1891/93

z dne 12. julija 1993

o spremembi Uredbe (EGS) št. 3759/92 o skupni ureditvi trga za ribiške proizvode in proizvode iz ribogojstva in o spremembi Uredbe (EGS) št. 2658/87 o tarifni in statistični nomenklaturi ter Skupni carinski tarifi

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker sta se v zadnjih letih povpraševanje in uvoz surimija (oprani in stabilizirani proteinski gel, narejen iz zmletih rib) ter pripravkov iz surimija, namenjenih za neposredno porabo, stalno povečevala;

ker je v Skupnosti hkrati z mednarodnimi trendi narasla proizvodnja surimija in pripravkov iz surimija;

ker so izkušnje pokazale, da, čeprav se kot surovina za proizvodnjo surimija lahko uporablja več različnih vrst rib z nizko vsebnostjo maščob, posebna identifikacija trenutno uporabljanih surovin ni zlahka izvedljiva zaradi končnih lastnosti surimija in pripravkov iz surimija;

ker trenutno niti surimi niti pripravki iz surimija niso ločeno identificirani kot proizvodi, za katere veljajo pravila skupne ribiške politike, določena z Uredbo (EGS) št. 3759/92 [4];

ker iz tega razloga Skupnost ne more nadzorovati trgovine s temi proizvodi ali gibanja tržnih cen in ker bi zato ta uredba morala biti spremenjena tako, da bi vključevala surimi in pripravke iz surimija;

ker je tarifna nomenklatura, ki izhaja iz uporabe Uredbe (EGS) št. 3759/92, vključena v Skupno carinsko tarifo in je zato potrebna sprememba Uredbe (EGS) št. 2658/87 [5],

SPREJEL NASLEDNJO UREDBO:

Člen 1

Naslednje podštevilke se vstavijo v Prilogo VII k Uredbi (EGS) št. 3759/92 in v Prilogo I k Uredbi (EGS) št. 2658/87:

"Koda KN | Poimenovanje | Carinska stopnja | Dodatna enota |

avtonomna (%) ali prelevman (AGR) | običajna (%) |

1 | 2 | 3 | 4 | 5 |

03049005 | — surimi | 15 | 15 | — |

— drugo: | | | |

16042005 | — pripravki iz surimija | 25 | 20 | — |

— drugo" | | | |

Člen 2

Ta uredba začne veljati 1. janurja 1994.

Ta uredba je v celoti zavezujoča in se neposredno uporablja v vseh državah članicah.

V Bruslju, 12. julija 1993

Za Komisijo

Ph. Maystadt

Predsednik

[1] UL C 158, 25.6.1992, str. 21.

[2] UL C 72, 15.3.1993, str. 175.

[3] UL C 332, 16.12.1992, str. 25.

[4] UL L 388, 31.12.1992, str. 1. Uredba, kakor je bila spremenjena z Uredbo (EGS) št. 697/93 (UL L 76, 30.3.1993, str. 12).

[5] UL L 256, 7.9.1987, str. 1. Uredba, kakor je bila nazadnje spremenjena z Uredbo (EGS) št. 1001/93 (UL L 104, 29.4.1993, str. 28).

--------------------------------------------------
Uredba Komisije (EGS) št. 286/93

z dne 9. februarja 1993

o spremembi Uredbe (EGS) št. 2342/92 o uvozu čistopasemskih plemenskih živali vrste goveda iz tretjih držav in dodelitvi izvoznih nadomestil zanj

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 805/68 z dne 27. junija 1968 o skupni ureditvi trga za goveje in telečje meso [1], kakor je bila nazadnje spremenjena z Uredbo (EGS) št. 125/93 [2], in zlasti člena 10(5) Uredbe,

ker je v skladu s členom 2(5) Uredbe Komisije (EGS) št. 2342/92 z dne 7. avgusta 1992 o uvozu čistopasemskih plemenskih živali vrste goveda iz tretjih držav in dodelitvi izvoznih nadomestil zanj ter o razveljavitvi Uredbe (EGS) št. 1544/79 [3] uvoz čistopasemskega plemenskega goveda, ki so s poreklom iz in prihajajo iz držav EFTA, oproščen nekaterih obveznosti, naštetih v členu 2(3) navedene uredbe; ker to ne vpliva na uporabnost drugega odstavka člena 7 Direktive Sveta 77/504/EGS z dne 25. julija 1977 o čistopasemskem plemenskem govedu [4], kakor je bila nazadnje spremenjena z Direktivo 91/174/EGS [5]; ker je zaradi zagotavljanja, da obstoječa različica navedenega člena 2(5) ne povzroča težav pri praktični uporabi te direktive, ga je treba razjasniti z deklarativnim učinkom;

ker so ukrepi, predvideni s to uredbo, v skladu z mnenjem Upravljalnega odbora za goveje in telečje meso,

SPREJELA NASLEDNJO UREDBO:

Člen 1

Uredba (EGS) št. 2342/92 se spremeni:

1. v členu 2(3) se besede "in je bil registriran ali vpisan v rodovniško knjigo" črtajo;

2. v člen 2 se vstavi naslednji odstavek:

"6. Ta člen ne vpliva na uporabo drugega odstavka člena 7 Direktive 77/504/EGS."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 9. februarja 1993

Za Komisijo

René Steichen

Član Komisije

[1] UL L 148, 28.6.1968, str. 24.

[2] UL L 18, 27.1.1993, str. 1.

[3] UL L 227, 11.8.1992, str. 12.

[4] UL L 206, 12.8.1977, str. 8

[5] UL L 85, 5.4.1991, str. 37.

--------------------------------------------------
Uredba Komisije (EGS) št. 2918/93

z dne 22. oktobra 1993

o spremembi Uredbe (EGS) št. 3076/78 o uvažanju hmelja iz držav nečlanic

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti;

ob upoštevanju Uredbe Sveta (EGS) št. 1696/71 z dne 26. julija 1971 o skupni ureditvi trga za hmelj [1], kakor je bila nazadnje spremenjena z Uredbo (EGS) št. 3124/92 [2], in zlasti člena 5(3) Uredbe;

ker bi lahko v primeru uvoženega hmelja, ki ne izpolnjuje minimalnih zahtev trženja, navedenih v Prilogi k Uredbi Komisije (EGS) št. 890/78(EGS) z dne 28. aprila 1978 o podrobnih pravilih za certificiranje hmelja [3], kakor je bila nazadnje spremenjena z Uredbo (EGS) št. 2265/91 [4], stavek dati v prost pretok v drugem pododstavku člena 7a Uredbe Komisije (EGS) št. 3076/78 [5], kakor je bila nazadnje spremenjena z Uredbo (EGS) št. 717/93 [6], povzročil težave državnimi upravami s tem, ko se pregledi kakovosti opravljajo na namembnem kraju in ne na točki vstopa, z drugimi besedami, dosti pozneje, ko so se zaključile carinske formalnosti; ker se do časa, ko se opravijo pregledi, uvoženi hmelj verjetno že pomeša s hmeljem s poreklom iz Skupnosti, s čimer je onemogočeno, da se izsledi njegovo poreklo in razveljavi postopek carinjenja; ker bi bilo zato treba spremeniti drugi pododstavek člena 7a uredbe Komisije (EGS) št. 3076/78 o uvažanju hmelja iz držav nečlanic;

ker so ukrepi, predvideni s to uredbo, v skladu z mnenjem Upravljalnega odbora za hmelj,

SPREJELA NASLEDNJO UREDBO:

Člen 1

Drugi pododstavek člena 7a Uredbe (EGS) št. 3076/78 se zamenja z naslednjim:

"Če pristojni organi držav članic ugotovijo, da pregledani vzorci ne ustrezajo zgoraj navedenim minimalnim zahtevam trženja, se ustreznih pošiljk ne sme tržiti v Skupnosti."

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 22. oktobra 1993.

Za Komisijo

René Steichen

član Komisije

[1] UL L 175, 4.8.1971, str. 1.

[2] UL L 313, 30.10.1992, str. 1.

[3] UL L 117, 29.4.1978, str. 43.

[4] UL L 208, 30.7.1991, str. 22.

[5] UL L 367, 21.12.1978, str. 17.

[6] UL L 74, 27.3.1993, str. 45.

--------------------------------------------------
Uredba Komisije (EGS) št. 1248/93

z dne 24. maja 1993

o spremembah Uredbe (EGS) št. 2252/92 o določitvi podrobnih pravil za uporabo posebnega programa za maline, namenjene za predelavo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 1991/92 z dne 13. julija 1992 o uvedbi posebnega programa za maline [1], namenjene za predelavo, in zlasti člena 8 Uredbe,

ker člen 8 Uredbe Komisije (EGS) št. 2252/92 [2], kakor je bila nazadnje spremenjena z Uredbo (EGS) št. 839/93 [3], določa podrobna pravila za odobritev programov, ki jih predložijo priznane organizacije proizvajalcev in ki jih potem, ko so odobreni, ni več mogoče spreminjati; ker se zdaj zdi ustrezno, da se taka možnost uvede za tiste vidike programa, ki so povezani z raziskavami in študijami, kar omogoča upoštevanje vseh novih znanstvenih in tehničnih spoznanj;

ker po členu 11(1) navedene uredbe organizacije proizvajalcev vsako leto lahko predložijo samo en zahtevek za pomoč v roku dveh mesecev po zaključku tržnega leta za delo, opravljeno v zadevnem tržnem letu; ker je ta časovni okvir dolg, če upoštevamo negotov finančni položaj organizacij proizvajalcev; ker je torej treba omogočiti, da se zahtevki za pomoč predložijo ob zaključku obeh polovic tržnega leta;

ker so ukrepi, predvideni s to uredbo, v skladu z mnenjem Upravljalnega odbora za sadje in zelenjavo,

SPREJELA NASLEDNJO UREDBO:

Člen 1

Uredba (EGS) št. 2252/92 se spremeni:

1. Členu 8(3) se doda naslednja točka (d):

"(d) Ob zaključku najkrajše dobe dveh let od datuma odobritve programa se ukrepi lahko spremenijo v skladu z istim postopkom kot se uporabi za prvotno odobritev.

Program se lahko spremeni največ dvakrat in v vsakem primeru ob upoštevanju rezultatov preverjanj iz odstavka 5 spodaj."

2. Odstavki 1, 2 in 3 člena 11 se nadomestijo z:

"1. Za pridobitev pomoči Skupnosti za program za izboljšanje konkurenčnosti sektorja proizvodnje malin za predelavo morajo upravičene organizacije proizvajalcev ob zaključku vsake polovice tržnega leta pristojnemu nacionalnemu organu predložiti zahtevek za pomoč.

2. Zahtevki za pomoč se predložijo v skladu s Prilogo III v roku dveh mesecev po zaključku vsake polovice tržnega leta, priložiti jim je treba račune in vse druge enakovredne dokumente v zvezi z opravljenim delom.

3. Financiranje odhodkov za ukrepe, ki jih skupno izvede več organizacij proizvajalcev, se razdeli med te organizacije in je enako odhodkom za vsako zadevno polovico leta."

3. Člen 12 se nadomesti z:

"Člen 12

Po pregledu zahtevkov za pomoč in priloženih dokazil pristojni organi držav članic v treh mesecih po vložitvi zahtevka za pomoč izplačajo pomoč države članice in Skupnosti v skladu s členom 6(3) Uredbe (EGS) št. 1991/92."

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 24. maja 1993

Za Komisijo

René Steichen

Član Komisije

[1] UL L 199, 18.7.1992, str. 1.

[2] UL L 219, 4.8.1992, str. 19.

[3] UL L 88, 8.4.1993, str. 18.

--------------------------------------------------
Uredba Komisije (ES) št. 761/94

z dne 6. aprila 1994

o spremembi Uredbe Sveta (EGS) št. 1956/88 o določbah za izvajanje Programa skupne mednarodne inšpekcije in nadzora, ki ga je sprejela Organizacija za ribištvo severnozahodnega Atlantika

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2847/93 o ustanovitvi nadzornega sistema Skupnosti, ki velja za skupno ribiško politiko [1] in zlasti njenega člena 5 Uredbe,

ker Uredba (EGS) št. 1956/88 [2], kakor je bila nazadnje spremenjena z Uredbo (EGS) št. 436/92 [3], izvaja Program skupne mednarodne inšpekcije in nadzora, ki ga je sprejela Komisija za ribištvo pri Organizaciji za ribištvo severozahodnega Atlantika (NAFO) dne 10. februarja 1988;

ker je Komisija za ribištvo NAFO dne 10. septembra 1993 sprejela predlog za spremembo tega programa;

ker bo v skladu s členom XI Konvencije NAFO ta predlog postal za države pogodbenice zavezujoč ukrep z začetkom veljavnosti 16. decembra 1993, če ne bo podanih pripomb;

ker je spremenjeni program sprejemljiv za Skupnost;

ker so ukrepi, določeni s to uredbo, v skladu z mnenjem Upravljalnega odbora za ribištvo in ribogojstvo,

SPREJELA NASLEDNJO UREDBO:

Člen 1

Uredba (EGS) št. 1956/88 se spremeni:

1. V odstavek 5(ii) Priloge se vstavi drugi pododstavek z naslednjim besedilom:

"Ko inšpekcijsko plovilo da znak, da bo skupina inšpektorjev pričela z vkrcanjem na ribiško plovilo, ki je začelo ali namerava začeti vleči mreže, mora kapitan ribiškega plovila zagotoviti, da se mreže ne vlečejo 30 minut po prejetju tega znaka."

2. Predzadnja vrstica odstavka 5(ii) se spremeni:

"V vsakem primeru" se zamenja z "V vseh primerih".

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 6. aprila 1994

Za Komisijo

Yannis Paleokrassas

Član Komisije

[1] UL L 261, 20.10.1993, str. 1.

[2] UL L 175, 6.7.1988, str. 1.

[3] UL L 54, 28.2.1992, str. 1.